open-index/open-wikipedia-markdown huggingface dataset:
Kuverereka

Muchidzidzo fundoyetsimba, **kuverereka** (Sublimation) zvinoreva kushanduka kwemvura kubva pakuva magodo echando kuenda pakuva mupfunga wemvura. Ichi chikitiko chinoitika nguva dzose.
*Kuverereka rimwe danho rinowanikwa paNhevedzwa dzeMvura.

## Tsika

MuBhaibheri David akaita kaverevere kupinda pamusasa wamambo Saul akatora kapu yainwirwa namambo.

## Mitauro yeBantu

*VaWabo vanoti **elévéleve**   (Quietly, softly) vachireva kuverereka. Zvichida izwi iri rinobva kuPortuguese inoti **leve**.
*Lubwisi vanoti kuweleela (v. disappear; become smaller in size).
*VaLela vanoti hwè̱rè̱rè̱ (v. moving quietly, almost silently) vachireva kuverereka.
Sasauka

Muzvidzidzo zvinoti: fundoyetsimba netaranyika, **kusasauka** (*Evaporation*) zvinoreva kushanduka kubva pakuva mutuvi (liquid) kuenda pakuva mupfunga wemvura  (water vapour). Somuenzaniso, mvura inosasauka kubva munzvimbo dzayakaungana senzizi, nyanza, negungwa. Mvura inosasauka kuburikidza nekupisa kwezuva, uye kupeperutswa nemhepo.

Kusasauka kwemvura rimwe danho paNhevedzwa dzeMvura. Vamwe vatauri vanoti kukwaika kwemvura.

## Kurerutsa Mutauro

*Kwakaidza tumvura twomugungwa kuti uwane munyu.
*Mvura yomu tsambakodzi yati kwaka.

## Kurerutsa Mitauro yeBantu

*VaHerero vanoti **oku-puira** (n. evaporation) vachireva kupwira kana kusasauka. Mamwe mazwi **puira** (v.i. evaporate) vachireva kupwira kana kusasauka.
*VaHerero vanoti **puira** (break down, become weak, sickly; waste away; emaciate; languish) vachireva kuperezeka.
*VaHerero vanoti **puira** (fail in strength; to decline; become less or weak; sink as a river) vachireva kupera simba.
*VaHerero vanoti **puira** (sink as a river; decline, fail, vanish, disappear, diminish, wane) vachireva kuderera.
*VaHerero vanoti **ondyombo ya puire** (the well is failing; is drying up) vachireva tsime rapwa.
Chivhuramabwe

Muchidzidzo cheTaranyika, chimvuramabwe kana chivhuramabwe (Hailstorm) zvinoreva mvura inoturuka iri tumagodo twemvura yakagwamba nechando kuita tumatombo. Tumatombo twe**chivhuramabwe** utwu tunoti kana tuchinge twasvika pasi twobva twatanga kunyauka kushanduka kuva mvura nokuda kwehujoto hwakakwira pasi pacho. Mvura inonyungudika nokugwamba pahujoto 0oC.

Mune dzimwe nzvimbo chivhuramabwe chinoparadza zvirimwa chichiparura mashizha ezvirimwa zvikurusei zvirimwa zvine mashizha makuru sechibage nefodya.

*Tsanza (Hailstone).  

## Mitauro yeAfrika

*VaBemba vanoti **mfula ya mabwe** (hail; hailstorm) kureva chivhuramabwe.
*VaLenje vanoti **fula ya mabwe** kana **chifulamabwe** (hail; hailstorm) kureva chivhuramabwe.
*VaGulu vanoti **mphili** (n. hailstorm) kureva chivhuramabwe.
*Kwama vanoti **wasa** kureva chivhuramabwe. Mbukushu inoti mbwe kureva chivhuramabwe.
Gwamba

*Gwamba kana kutsingana (1. congeal, 2. set hard) apa kureva kugwamba kwechinhu chatonhora sekugwamba kunoita mazaya echando. Namo yakagwamba: the wax has congealed. 
*Gwamba (1. Patch of colour on animal's body 2. Large spot)
*Gwamba (Cluster)
*Gwamba (Formation especially of moving caterpillars). Igwamba ramakonye: that is a cluster of worms.
*Gwamba (Roll e.g. of voters).  Gwamba roushe: list of those who must be considered for succession to a chieftainship.
Fanza

Kufanza zvinoreva kushanduka kubva pakuve mutuvi kuenda pakuve gasi kunoitika pasina kushanduka kwehujoto hwekufanza . Mutuvi unoshanduka kuva godo kana hujoto hwasvika kana kudarika **chimiso chekufanza** - *boiling point*. Somuenzaniso, mvura inoshanduka kubva pakuve mutuvi kuenda pakuve mwando wemvura (water vapour) kana hujoto hwasvika kana kudarika hujoto 100oCelsius.

**Kujekesa**

Kufanza kuri pamupanda wokusasauka. Musiyano ndewekuti kusasauka kunoitika chero nepahujoto huri pasi pechimiso chekufanza. Kufanza kunoitika nemudida uri pamusoro uye kufanza kunoitika kana hujoto hwasvika pachimiso chekufanza.

Somuenzaniso, mvura yasiyiwa mubhava panze pazuva inosasauka ikadakara kusvika pakupera ichingosasauka asi isina kumbofanza. Kupwa kwemvura iyi kunotora nguva yakareba zvinosiyana nemvura iri kufanza iri pamoto inokasira kupwa.

Simba remadziya rinopinda mumutuvi richikonzera kufanza rinonzi mbindikwa yemadziya ekufanza

## Mamwe Mazwi

*Kuvira kana kukonda (to boil - as water does).

## Mitauro ye[[ChiBantu]]

*VaVenda vanoti **-vhila** (n. boils) kureva kuvira. VaLozi neVaBemba vanoti **bila** (v.i. to boil; to ferment) vachireva kuvira. 
*VaLozi neVaBemba vanoti **kubilauka** (v.i. to boil much; to be much agitated) vachireva kuvirisa. MaZulu vanoti **ukubilisa** (to boil) kureva kuvirisa.
*VaLozi vanoti **-biluka** (v.i. to come to the surface, to leap or suddenly turn over (fish)). VaBukusu vanoti **khuubila** (to boil; get warm) kureva kuvira. 
*VaHerero vanoti **tereka** (boil) kureva kufashaidza. **Tereka onyama** (boil the meat).
*VaChewa vanoti **kuwira** (bubble as water when boiling) kureva kuvira. VaKongo vanoti **yila** (to boil) vachireva kuvira pachoto.
Nyauka

Muchidzidzo fundoyetsimba, **kunyauka** kana kununa (melt; thaw) zvinoreva kushanduka kubva pakuve godo kuenda pakuve mutuvi. Godo rinoshanduka kuva mutuvi kana hujoto hwakwira kusvika pachimiso chekugwamba - freezing point. Somuenzaniso magodo emvura (ice) anotanga kunyauka kana hujoto hwasvika 0oC.

Mamwe mazwi anoreva **melting** ndeanoti: kunyakatika, kunyakatisa, kunyakatira.

## Kujekesa

Muchinyorwa chino izwi reEnglish rinoti **dissolving** ndiro richanzi *kunyungudika*; izwi reEnglish rinoti **melting** ndiro richanzi *kunyauka*.  Mukutaura kwamazuva ose mazwi maviri eEnglish aya anositurikirwa neshoko rimwe rokuti *kunyungudika*.

Mashoko aya akasiyana pakuti kunyauka zvinoreva kushanduka kubva pakuva godo kuenda pakuva mutuvi kuburikidza nekukwira kwehujoto hwasvika kana kupfuura pachimiso chekugwamba.

*Kunyungudika zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura.
*Kana chinhu chisiri simbi chichinyauka chinonzi chiri kunanauka sezvinoita *plastic*.
*Muhushangazhi hwemugodhi simbi dzinopiswa kusvika pahujoto 1300-1500o  dzichinyauka kuita manyau akatsvuka nokupisa.

Simba remadziya rinopinda kuti godo rinyauke rinonzi mbindikwa yemadziya ekunyautsa. 

## Kurerutsa Mutauro

*Chema, iwe suwo; danidzira, iwe guta; wanyauka iwe nyika yeFiristia...: Wail, gate! Cry out, city! **Melt** in terror, all you Philistines! (Isaiah 14:31, Bhaibheri reChiNdau).

## Mitauro yeAfrica

*Chewa vanoti **kusungunuka** (v. to melt as lead or wax) kureva kunyauka. Bambara vanoti yeele (vt. melt, luquify).
*VaNyungwe vanoti **-sungunuka**  (n. melt) kureva kunyauka. VaLenje vanoti **kusunguluka** (to melt) kureva kunyunguduka.
*VaKongo vanoti **zunza** (v.i. to cast metal; to found; smelt; fuse) kureva kunyautsa.  
*Bobangi vanoti **nyangana** (to be fused, be molten; liquefy, melt). Xilenge vanoti **kunyeka** (to melt).
*Maconde inoti **-nyelembuka** kana **-tungunyuka** (v. melt).
Zvechadenga

Zvidzidzo Zvechadenga (nge. *astronomy*) kana **Upanganyedzi** zvinodzidza nokutsanangura pamusoro pemitumbi iri muchadenga inosanganisira: zuva; nyeredzi; nyenyedzi nedzimwe mhando dzemitumbi inowanikwa muchadenga. Upanganyeredzi chidzidzo cheguruzivo yezvokusiwa inodhoma zviro zverudenga uye zviyahwa zvinoitika murhadenga. Inoshandisa masvomhu, fundoyetsimba, ne chemushonga kuitira kuti pave nemutsananguro wemavambo uye chishanduko wezviro zverudenga.  Zviro zvekufunga nezvazvo, zvindeya, mwedzi, nyeredzi, zvamupfunga, mizvcazi, masvosvobwauzuru, mabwendeya uye zvimuswenyedzi. Zviyahwa zvinebasa kuzivikanwa zvinosanganisa kuputika kwe zvamudhuvhuranyedzi, kudhuvhuka kwe maranzi egama, makweza, bhureza, purusa uye unye wechemashure chemaikorowevhi yechirhadenga. Zvepamazuvaose, upanganyeredzi chidzidzo chezvose zvinonzwisiswa kuva kunze kwejingamweya reRinopasi. Unenarhadenga chimwe chikamu chinoita nezvokudhoma kwerudunhumwe hwose. 

## Kuumba mutauro
Mashoko ari pazasi ndeekuzama ekuvumba mutauro, uye akavambwa kutodza mashoko agere ariko kuChishona, kana paine mamwe mashoko anokwaniswa kuturikirwa pamusoro peaya, ngaaiswe.

Mamwe mashoko akanyorwa agere avekushandiswa pawikipidhiya kare, asanganiswa kuti azivikanwe uye nekuti mamwe ashandiswa kusika mashoko matsva.

## Chizivo
Zuva

**Zuva** (chikwangwani: ; Chirungu: Sun) kana **zuwa** muzvidzidzo zvinoti: taranyika; jekanyika; fundoyetsimba; Zvechadenga, **zuva** imhando yenyenyedzi iri pakati peGumbapamwe reMushana. Zuva rine hujoto hwakakwira zvokuti mbato irimo inoshanduka kubva pakuva mwando unopisisa kuenda pakuva inonzi *plasma* muchirungu. *Plasma* imhando yomusandu ine mwando unopisa zvakanyanya zvokuti maatomu anoshanduka kuva maayoni.

Pimadanho reZuva rine nhambwe yakareva 1,392,000 km, zvichireva kuti zuva akakura zvakapetwa ka 109 kana richienzaniswa neRinopasi.

Kudzikatirwa kwezuva (*Eclipse of the Sun*) kunoitika kana mwedzi uri pakati pezuva nerinopasi zvose zvakanangana zviri pamutsetse wakati twasa. Chinoitika ndechekuti mirazvo yezuva inodzikatidzwa nemwedzi yotadza kusvika panyika pane Rinopasi. Nzvimbo dzinenge dzaitika izvi dzinoita rima kunze kugotanga kutonhorera, shiri dzoenda kunovata dzichiti kwadoka.

*Izwi rokuti makute rinoshandiswa kutsangangura apo zuva rinopinda seri kwemakore, vanhu vari pasi vobva vadzivirirwa zvokusanzwa mushana. Apa zuva rinonzi rapinda kumakute.

## Kurerutsa Mutauro

*Nhasi zuva rinogangarika: today the sun shines in a cloudless sky.
*Kudzambira zuva kana kuzambira zuva (bask in the sun) kureva kugara panze pane mushana.
*Ambura (Ignite. Get on fire). Imba yaambura: the house is on fire.
*Kugota zuva (to warm one's self in the sun) apa kureva kudziya mushana.
*Kushanira mushana (to lie or bask in the sun).
*Kuvandarira (to lie in the sun, to warm oneself in the sun).
*Kutaira (to warm oneself in the sun) izwi reChiNdau rinoreva kuzambira zuva. Mutaira izita remhuri.
*Kutsenuka (to go down a little, late afternoon). Zuva ratsenuka.
*Bwirazuva, maranzi kana muzhwari (beam of sun, a ray of the sun).
*Kubuda kwezuva, kuduka kwezuva kana kubangura (sunrise) zvichireva kuyedza kwezuva. 
*Kudoka, kuvira kana kudeuka kwezuva (sunset).
*Zvichida izwi rokuti kubangura rinokwanisa kushandiswa kuturikira izwi rinoti: **oriental** rinoreva vanhu kana zvine chekuita nekuMabvazuva.
*Dokotoko (intense heat especially of sun).
*Genen'edza kana kugenen'eka (Make sun to shine hotly.
*genen'ene (ideo of Shining (sun; gen after rain).

## Mitauro yeAfrika

*Lunyoro vanoti **musana** (light, daylight) chiedza chezuva. Luganda vanoti **msana**  (midday). Chuwabo vanoti **nzuwa**  (n. sun).
*VaRwanda **izuba** (n. Sun) kureva zuva. VaNgala vanoti **moi**, **mwese** (n. sun) kureva zuva. 
*VaMaconde vanoti **chikuti** (n. circle around the sun or moon) vachireva denderedzwa rakapoeterera zuva.
*Herero vanoti **oku-pita ku'eyuva** (v. Sunrise) kureva kubuda kwezuva. Mamwe mazwi: **pita** (v. go out, come out, come forth, go forth, rise out). 
*Herero vanoti **oku-hita ku'eyuva** kana **oku-toka** (v. Sunset) kureva kudoka kwezuva. VaFipa **ilanzi** (n. Sun) kureva zuva.
*Gusilay vanoti ecaaŋ (v. the sun begins to heat up). Shilluk inoti **chan** (n. sun, day) kureva zuva kana musi.
Gurapakati

Muchidzidzo chePimanyika, **Gurapakati** (*Diameter*) zvinoreva mutsetse unopfuura nepakati (*centre*) pedenderedzwa uchinobata muganhu panzvimbo mbiri. Mutsetse uyu unotema denderedzwa kuita zvikamu zviviri zvakaenzana.
Chisipiti

Muchidzidzo chetaranyika, chisipiti kana chinyuka (spring - permanent) zvinoreva panzvimbo panobuda mvura ichitubuka yega kubva pasi.  Kana chisipiti chichibuda kubva pasi pedombo chinonzi dombore.

Panonaya mvura, imwe mvura inosinina ichipinda pasi pevhu. Yave pasi, mvura iyi inotevedza pane ivhu kana mhande yematombo anobvinina (layer of permeable soil or rock). Mvura iyi inokwezvewa kuenda kunzvimbo dziri pakaderera kuburikidza negunganidzo re **Earth**. Nokuda kwegunganidzo, mvura yemuvhu inoda kuwungana ichigadzikana pasi ipapo kudzamara pamusoro payo pave muchechetere. Iwoyu muchechetere wemvura unodanwa kunzi tafura yemvura - *water table kuEnglish*.

Imwe nguva mhande chematombo anobvinina chinosvika pachinobudikira pachinosangana nepane nhika pauso hwenyika.  Ipapo kana tafura yemvura iri pakakwirira kudarika nhika iyi, mvura inotubuka kubuda mu**chiwarikwa** chematombo ichizoonekwa sechisipiti.

Mune dzimwe nzvimbo mvura iyoyi inokwanisa kunge yayerera ichibatana nemuzera wedombo rinopisa zvokuti inotubuka panyika yave kudziya kuita chisipiti chinopisa  - *Hot springs*.

## Mamwe Mazwi

*Chitubu - *(eye of spring, source)*.
*ChiNdau vanoti chinyuka, chinyuko kana zvinyuka (a spring of water) apa kureva chisipiti.
*Dombore (Spring emerging from under a rock) chisipiti chinobva pasi pedombo.
*Mbiruviru (Seasonal or permanent spring of water) apa kureva chitubu chinobvinina mvura gore rose kana nemwaka mumwe. 
*Chinyamudubwi (Seasonal spring of water) kureva chitubu chinotubuka nemimwe mwaka yegore.
*Kuveruka (flowing, running as of river water?).
*Ko mazwi ekuti natural spring water angapfupiswa achinzi kudii? Mvura ye chisipiti chemudondo!

## Kurerutsa Mutauro

***Psalm 11:8** Uwo wakapindura buwe rikaita dziva remvura, nebuwe rakakonza kuriita chinyuka chemvura. (kubva muBhaibheri reChiNdau).
*Asi varanda vaIsaka vakatsa mubani, vakaonapo chinyuka chemvura chinoveruka mvura: Isaac's servants dug in the vadi and uncovered a spring of running water. (*Genesis 26:19*, Bhaibheri reChiNdau).

## Mitauro yeBantu

*VaRundi vanoti **isoko** (fountain, spring) kureva chisipiti. VaNande vanoti **engu̧nu̧nú̧ko** (n. spring) kureva chisipiti. VaDigo vanoti **chandzo** (beginning; source).
*MaZulu vanoti **umthombo** (Spring of water; source, fountain) kureva chisipiti. Swahili vanoti **chanzo** (start, beginning; source; basis, foundation; cause).   
*Chewa neVaYao vanoti **kupita** (to go, to pass by, to go away). Zigula vanoti **kupita** (to depart; to go). Zigula vanoti **soko** (n. a spring fountain).
*Herero vanoti **pita** (v. go or come out, spring out, come or go forth, rise out, pass outward) kureva kubuda. Herero vanoti **pitisa** (cause to go out) kureva kuburitsa. 
*Fijian vanoti **tubu** (to spring up, increase, grow). Tongan vanoti **tubu** (to spring up, to grow; to arise from). VaSango vanoti **yäsä** (n. spring) kureva chitubu.
Bvinina

**Kubvinina** kana kudzinina (Percolate) izwi rinodudza chiro chinotendera mvura kana umwe mutuvi kuti uny'atire uchipinda mumhande yechiro ichi kudzamara mvura iyi yabuda kune rimwe divi. Kana ukachera gomba mujecha riri pamahombekombe erwizi mvura inobvinina ichipinda mugomba iri. 

Kusinina (leak slightly).

## Tsika

*Chera mufuku uone mvura kubvinina.

## Mitauro yeBantu

*VaZigula vanoti **kuseremka** (leak dry thing; leaking dry things) kureva kubvinina. VaZigula vanoti **kuseremula** (leak dry thing; leaking dry things) kureva kubvinina.
*VaZigula vanoti **kuchudya** (drain, draining; strain, straining; filter, filtering) - zvichida vanoreva kujujisa. Sokuti: **Nachudya bhasta yangu** (I'm draining my pasta).
*VaZigula vanoti **kuchudyisa** (drain too much; strain too much, filter too much) - zvichida vanoreva kujuja zvakapfuuridza. 
*VaZigula vanoti **kuchudyika** (drainable, be drained; strainable, be strained; filterable, be filtered)
*MaZulu vanoti **juza** (v. Trickle out, ooze out, drip (as thick, oily fluid) kureva kujuja.
Mhande

Shoko rokuti **mhande** (layers, folds or thickness) rinodudza kurongwa kwezvinhu kuita sechigumbeze kana rukanda runovhara nharaunda iri kutaurwa nezvayo. Izvo zvarongwa kana kuwarikwa zvinenge zvine kupimwa kwehudzamu hwakaenzana pamusoro penharaunda yacho. Saka *two layers* inonzi mhande mbiri kana riri rimwe ronzi rupandi.

**Kujekesa**

**Mhande** inogona kuva yezvinhu zvemagodo kana mutuvi kana gasi. 

* Panozorwa dovi pachingwa, karukanda kedovi kanenge katova mhande.

* Panovakwa imba, mizera wega-wega wezvidhinha unenge uri mhande. Pakati pemizera yezvidhinha panoitawo **mhande** ye**samende**.

* Mvura ikadirwa muPetrol, mituvi miviri iyi haisangane kana kunyunguditsana. Mvura ine huduma hwakakura kudarika Petrol. Nokudaro mvura inoita mhande pasi, Petrol yoita **mhande** pamusoro.

*Panopiswa huni mumbaura panobuda gasi we **carbon dioxide** unova unorema kudarika mweya watinofema. Gumbeze irori re**carbon dioxide** rinenge rave **mhande**.

## Mamwe Mazwi

*Mhande (black grains of millet).
*Mhande (crushed grain of maize or other).
Kubundira

Muchidzidzo fundoyetsimba, **kubundira** (Condensation) zvinoreva kushanduka kwemupfunga wemvura (water vapour) uchiva madonhwe emvura. Kana takatarisa nhevedzwa yemvura, mwando wemvura unobundira kuita makore kana kuita mhute. 

**Kujekesa**

Zvakakosha kuti tinonesane kuti mwando wemvura unobundirawo zvakare kuita magodo uchidarika danho rokumbova mutuvi; izvi zvinoitika kunyika dzinotonhora panguva imwe chete inoverereka magodo echando kuita mupfunga wemvura - *sublimation*. 

Naizvozvo misandu miviri inoti mutuvi negodo inonzi misandu yakabundira - condensed phases.
Nyenyedzi

**Nyeredzi** (Chingezi: *star*) kana **nyenyedzi**, muzvidzidzo zvechadenga, zvinoreva  zviri muchadenga zvinobwinya zvichionekwa munguva yehusiku kana zuva radoka. Nyeredzi dzine hujoto hwakakwira zvokuti sebhe irimo inoshanduka kubva pakuva gasi rinopisa rashanduka kuita vurazvu hunenge hwemoto - pulazima. Iwo vurazvu hwemoto imhando yomusandu ine mwando unopisa zvakanyanya zvokuti mahatomu anoshanduka kuva mahayoni.

Zuva pacharo imhando yenyenyedzi uye ndiyo nyenyedzi iri pedyo zvakanyanya nepasirino. Kuzuva ndiko kunobva simba zhinji rinosvika pasi pano. Zuva rine kubwinya kwakanyanya zvokuti munguva dzemasikati dzimwe nyenyedzi dzinoita sokunge dzisipo tichiona kubwinya kwezuva chete. Nyenyedzi dzinozoonekwa kubwinya kwadzo munguva yemhanheru apo rimwe divi renyika rinenge rafuratira zuva rave murima.

## Mazita eNyenyedzi
*<small>Tarisafi futi: [[Mazita eNyeredzi]] uye [[Mazita eNyeredzi neUnganyeredzi]]</small>*
*Hweva - mamwe maziva Hwerera, Hwevera, Gwevera
*Zuva 
*Rinyanga - (nge. c*anopus*) inoziikanwa se *<nowiki/>'nyeredzi  ye n**yanga*' mutsika dze va***<nowiki/>***gari***<nowiki/>*** vekuchamhembe che Afurika.
*Gwararezhou kana **gwarajena** uye **gwararakurumbi** - zita rekupedzisira iro mavambo aro haazivikwi ka.
*Chiunganyenyedzi kana chiunga chenyenyedzi (*constellation*)
*Chisimira kana chinyamutanhatu (*Pleiades*)
*Twizagono? (*crux* muchirungu kana *male giraffe* mutsika dzevanhu vekuChamhembe che Afurika)
*Arufa Senduari (*alpha centuari*)
*Hadhari (*hadar* kana *beta centuari*)
*Andaresi (*antares*)
*Rhegurusi (*regulus*)
*Ndemara (*fomalhaut*) "sweetheart star" *[tarisai futi [[Ruambangano dzaNdemara]]]*
*Nguruvenembwa (orion constellation)
*Mbwa kana Bhande raOrioni (orion's belt)
*Nguruve kana Bakata raOrioni (orion's sword)
*Ruambangano dzaNguruvenembwa (orion mythology)
*Rhijeru (*rigel*)
*Bheterugisi (*betelgeuse*)
*Arudhebharani (*aldebaran*)
*Mazhara kana Shangwa (Small Magellanic Cloud) zvichereva kuti *famine; drought*  
*Maguta kana Chokocha (Large Magellanic Cloud) zvekare *plenty; abundance*

## Zvimwe zvekutarisa

* Ruambangano dze Zvechadenga
* Hweva
** ne Ruambangano dza Hweva
* Vhenekeratsvimborume
** ne Ruambangano dza Vhenekeratsvimborume
* Chirema
** neRuambangano dza Chirema

## Mitauro ye Chibanthu

*VaNande vanoti **erinyenyeta** (n. shine) kureva kupenya. Sokuti: **omubirí wíwe ányényetirȩ** (his body shines). VaSwahili neVaDigo vanoti **nyota** (n. star) kureva nyenyedzi.
*VaNyungwe, VaGiryama neVaDigo vanoti **nyenyezi** (n. star) kureva nyenyedzi. VaGanda vanoti **munyenye** (n. star) kureva nyenyedzi. 
*VaLenje vanoti **nyenyeshi** (n. star) kureva nyenyedzi. VaNyoro vanoti **nyunyuzi** (n. star) kureva nyenyedzi. VaFipa vanoti **ulutongwa; ulutanda** (Star) kureva nyenyedzi.
*VaKikuyu vanoti **cata; njata** pakuwanda (star, stars) kureva nyenyedzi. VaZigula vanoti **ntondo** (n. star) kureva nyenyedzi.
*Baila vanoti **intanda** (n. falling, shooting star, a meteor) zvichireva nyenyedzi inouruka - zvichida tingati nhanda.
*Nsenga vanoti **kunyavata** (v. to glitter, to shine - used of sun and stars or that which shines by it's own light).

## Mabviro eruzivo
Hudzamu

Hudzamu (*depth*) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.

## Mitauro yeBantu

*Bravanese vanoti **kuzaama** (v. sink) kureva kunyura. Herero vanoti **oukoto** (n. depth).
*Nsenga vanoti **mutali** (n. length, depth, height). Mamwe mazwi: **talifya** (v. lengthen).
*VaWanga vanoti **-rambi**  (adj. long; deep; tall; high). Mamwe mazwi: **oburambi** (adj. length; height; depth).
*VaMbukushu vanoti **-dhama** (v. to sink, to go down) kureva kunyura.
Munyonga

Muchidzidzo Pimanyika, **munyonga** (Curve) izwi rinotsanangudza mutaro kana uso husina kuti twasa; panenge pane kubhenda kana kutesva. Muchinyorwa chino panotaurwa mutsetse panenge pari kurehwa mutaro wakatwasuka; panotaurwa munyonga panenge pari kurehwa mutaro wakabhenda. 

Iri izwi richange rakakosha kana todzidza chidzidzo Kutara Mutaro (drawing graphs).

*Njeya (object or direction that is not straight) Injeya yomupinyi: That is a crooked handle. Kune zita rokuti Manjeya. 

## Mitauro yeBantu

*VaFwe vanoti **kunyongama** (to bend).
*VaFwe vanoti **cinyonzi** (bend) kureva munyonga.
*VaNyakyusa vanoti **niongala** (be or become bent, crooked, twisted) vachireva kunyongoka.
Chikwera

Muhushangazhi hwemugodhi, **chikwera** (In Mines, a Man carrying skip) izwi rinoshandiswa kududza chivakwa chinoshandiswa kutakura vanhu vanopinda pasi pemigodhi. Chikwera chinenge chakarembedzwa patambo yakagadzirwa ne **steel** uye chinofamba panjanji dzesimbi dzinodzika pasi pemugodhi. Njanji idzi dzinobatsira kuti chikwera chisazeya kana kurovera kumadziro emugodhi pachinodzika nokukwira.

Chikwera chihombe chinokwanisa kutakura vanhu vanodarika makumi maviri, 20. Zvakare chikwera chigona kuvakwa chiine mudurikidzanwa kuti chitakure vanhu pasi nepamusoro.

Tambo dzinotakura chikwera dzine mitemo yokuti dzinge dzichiongorworwa kuti dzichakasimba here zvichitevera mitemo yehurumende. Izvi zvinoitwa nokuda kwenjodzi yokuti tambo dzinokwanisa kudambuka chikwera chakawira mugomba vanhu vafakuvara kana kufa.

*Kune mhando yechikwera inoshandiswa kutakura chitofu kubva pasi pemugodhi; iyi inodanwa kunzi chikepe. Izwi iri rinobva pane reEnglish rokuti **skip**.
Muboora

**Muboora** (pumpkin leaves) muriwo unobikwa mashizha emuti unobereka manhanga. Vanobika muboora vanotanha mashizha matete anowanikwa kumuromo kunoperera madzinde remuti uwu. Muboora unobikwa kuchishandiswa *soda*, izvi zvichibatsira kuti muriwo wacho upfave pakutsenga mukanwa. Vakare vainyanya kushandisa hundi kana kuti mutyora pakubika muboora. Vamwewo vanorunga nedovi, izvi zvichiita kuti muriwo uwu uve nokuzipa kwepamusoro.  Vamwewo vanotanha maruva emuti uwu vachibika pamwe nemashizha matete emuboora. Muriwo wemuboora unorimwa kazhinji muminda yakarimwa chibage; muti mumwe unodyiwa muboora ndiwo unokohwewa manhanga.

## Mamwe Mazwi

*Mumhare kana chagwanda (spinach of pumpkin leaves dried without cooking) kureva muboora wakaomeswa usina kubikwa.

## Mitauro yeBantu

*MaZulu vanoti **umliba** kana **imiliba** (Tendril, runner of creeper plants ; top shoots sometimes edible (e.g. of pumpkin, marrow, etc.) vachireva muriwo.
*MaZulu vanoti **umlibo** kana **imilibo** (Tendril, runner of creeping plants (e.g. pumpkin, marrow, melon) vachireva muriwo.
Nhopi

Takatarisana neKubika kweZimbabwe (Zimbabwean Cuisine), **nhopi** (mashed pumpkin) kudya kunobikwa nemanhanga anofashaidzwa kusvika pakuibva achizopwanyiwa kuita bota rakakora. Vanobika nhopi vanotevedza nzira iri pasi iyi. 

*Cheka nhanga kuita zvidimbu zvidiki.
*Buritsa mhodzi dzaro nhanga.
*Menya ganda rekunze kwenhanga rachekwa uchishandisa banga.
*Cheka zvidimbu zvawatanga nazvo kuita mwero ungaita 3centimetres.
*Fashaidza zvidimbu zvenhanga izvi kusvika pakuibva. Kuibva kunoonekwa nokupfava kunoita nhanga racho.
*Chikuna mvura ugosiya manhanga chete mupoto.
*Pwanya manhanga aya nemugoti wochipa vanodya.

Vamwewo vanosanganisa manhanga apwanyiwa aya nedovi kushandura mukanwa.

Tichiri pakubikwa kwemanhanga zvakanaka kuti tiyeuchidzana kusarasa mhodzi dzemanhanga. Mhodzi idzi dzinowomeswa dzananikwa pazuva dzochizokandwa murwenga kuti dzikangwe. Chitaurirwa mbare dzegotsi, mhodzi dzemanhanga dzakakangwa dzinonaka samare. Mumwe musi munotoseva sadza nadzo mukonde ukapera vanhu vakaguta.
Manikidzo

Muchidzidzo chefundoyetsimba, Fosi (*Force*) kusvudzira kunoita kuti mutumbi ushanduke mukufamba kwauri kuita, murudzivo rwahuri kufamba kana kuti mukuumbwa kwacho. Izvi zvinoreva kuti fosi inokonzeresa chinhu chine huremu kuti chishanduke muchacha wacho (zvichisanganisa kutanga kufamba kwacho mukubva kumira), i.e. rufangu; kana kuti fosi inokonzeresa mitumbi usina kusimba kuti ushanduke mukuumbwa kwahwo. Fosi inogona kutsanangurwa nenzira dziri nyore dzakadai sekusunda kana kuzvuva. Fosi ine zvose hukuru nerudzivo zvichireva kuti fosi chiyero chemhando yemuchovha. Mutemo wechipiri waNewton, **F** = *m***a**, pawakatanga kunyorwa wakanga wakati siyanei zvishoma, asi mumashoko akafanana: mutemo wakanyorwa naiye  Isaac Newton unoti fosi ikuru (net force) inoshanda pane mutumbi hwakaenzana nerheti yekushanduka kwerunhanhira (momentum).

Fosi inopimwa nechiyero chinonzi Newton (N). Mutemo wechipiri waNewton unoti fosi ine tsazaniso inoti 

: \vec F_{ikuru} = m \, \cdot \vec a \ 

***F**ikuru (net) yakamirira fosi inoyerwa mumaNewtons
***m** yakamirira huremu hunoyerwa nema kg
***a** yakamirira rufangu runoyerwa muma(m/s2)

## Mamwe Mazwi

*Kupangura (force way into) zvichireva kupasura kana kupatsanura.
Mbare

*Mbare dzemoto (Scorch marks).
*Mbare (variety of mushroom).
*Mbare, Harare (Suburb of Mbare).

## Mitauro yeBantu

*VaChewa vanoti **mbale** (a relation, brother or sister - said of same sex sibling). Chewa neYao vanoti **mbale** (plate; dish, a basin).
*Digo vanoti **mbari** (relatives on the father's side) kureva hama dzekwababa. Maconde vanoti **mbale** (n. clam). Duala vanoti **mbale** (the truth, certainty). 
*VaGiryama vanoti **umbari** (affinity - degrees of relationship). VaGiryama vanoti **mbari** (kin; kindred; used for less close relatives).
*Swahili vanoti **mbali** (1. adv. far, distant, remote; at/from a distance; (fig.) aloof). Taita vanoti **mbale** (adj. extra).
Dovi

**Dovi** (Peanut butter)  kudya kunogadzirwa nenzungu dzinokangwa, dzigotwiwa nekukuyiwa. Mushure mokunge nzungu dzakangwa dzaipukutwa kubvisa marara dzogopepetwa marara achienda nemhepo. 

Zvadai nzungu dzadzvurwa muduri dzichipwanyiwa kugadzirira kukuyiwa kuita dovi. Nzungu dzadzvurwa dzaizokuyiwa paguyo nehuyo.

Dovi rinoshandiswa zvakawanda kusanganisira kubikisa muriwo, nyama, chimukuyu, bota, mupunga uye kuzora pachingwa. 

Nhemba (calabash with wide mouth used as a dish) iguchu rine muromo mukuru rinoshandiswa sedhishi kana kubangira dovi.

## Tsika

*Guchu rinobangirwa dovi rinonzi nhemba kana kuti tseme.  
*Gweredede (having soft, smooth consistency) zvichireva dovi rakati sesepu. Dovi rakanatsoti gweredede.
*Mhokotorwa (residue of peanut butter rubbed of grindstone) zvichireva musaridzwa wedovi unokukutwa kubva paguyo. Uku kunonzi kupokotora.

## Mitauro yeBantu

*VaHerero vanoti **otyi-hupe** (residue).
*VaHerero vanoti **otyi-hupe** (rest as in remnant).

stewhttps://web.archive.org/web/20120123043702/http://zimidentity.com/recipes/_Dovi_(Peanut_Butter_Stew)/9.html)
Gongo

Muchidzidzo Chezvipenyu (Biology) **gongo** kana gogodza (clitoris in English) chikamu chenhengo yechikadzi inonzi mbutu.  Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze. Vamwe vatauri vanoti chidziviro, uyu uri ndiwo mutauro une chiremera.

## Kuumbwa kweNhengo

### Hwabvu
Kunze kwayo nhengo yechikadzi ine zvipika zviviri zvingadaidzwa kuti hwabvu - *labia kuEnglish*.  Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - *lips*. 

Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.

Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara.  Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.

### Gongo

Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.

### Mukana
Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.


 Image:Clitoris_outer_anatomy.png|Kuumbwa kwe gongo.
 Image:Gray408.png|Mhasuru dzakatenderedza mbutu.
 Image:Gray1166.png|Mucheko unoratidza nhengo dzemudzimai.


## Mitauro yeBantu

*Baila vanoti **mukongo** (clitoris feminae) kureva gongo.
*VaDigo vanoti **chilembo** kana **chilebe-lebe** (clitoris).
*VaZigula vanoti **toko** (clitoris). Kinande vanoti **omúsíno** kureva gongo.
*Xilenge vanoti **gongo** (n. a round bean).
Mugodhi

**Mugodhi** (*mine* in English) imhando yehushangazhi hunochera matombo akakosha kubva muvhu, nokukorora simbi kubuda mumatombo anenge acherwa. Matombo aya anogona kunge aine simbi dzakakosha kana kuti achishandiswa mune mamwe mabasa anowanikwa muhushangazhi. 

*Munyika yeZimbabwe mune migodhi inochera simbi dzakakosha dzinoti:ndarama; platiunum; chrome uye lithium. 
*Kunoitawo migodhi inochera mamwe matombo asiri esimbi anoti: ngoda; limestone; magnesium uye silicates.
*Matombo ane simbi yakakosha anodanwa kunzi chitofu - (ore in English).
*Matombo asina simbi yakakosha anodanwa kunzi mambara - (waste rock in English).

## Mamwe Mazwi

*Kufashukira (Overflow).
*Makina (any explosives e.g. dynamite) apa kureva zvinoputika zvinoshandiswa kutsemura matombo kana kuputitsa zvimwewo zvinhu.
*Gowasimbi (Metallurgy) izwi riri kushandiswa pazvinyorwa zvino kuturikira chinonzi **metallurgy** kuEnglish, zvichireva mabasa nehunyanzvi hwekukohwa simbi mubva mumatombo anocherwa pamugodhi. 
*Njomboro (Eng. jumpers, rock-drill used in mining).

## Mitauro yeBantu

*MaZulu vanoti **umgodi** kana **imigodi** (Mine, mine-shaft.) vachireva mugodhi. Bukusu vanoti **buurare** (n. iron ore; copper ore) kureva utare.
*MaZulu vanoti **umgodi** kana **imigodi** (Hole of considerable size excavated in the soil; pit (as made by an ant-bear or in the kraal for storing grain) vachireva gomba guru.
*MaZulu vanoti **umtapi** (n. Mine owner) vachireva muridzi wemugodhi. MaZulu vanoti **umtapi** (Collector of honey, moulding-clay, ore, etc) vachireva mumori wehuchi.
*MaZulu vanoti **umtapo** kana **umthapho** (Source of supply - of clay, ore, honey; mine; find) vachireva panobva rondo, utare kana huchi.
Nyungudika

**Kunyungudika** (ku Chingezi: dissolving) kana **kunyunguduka** zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura kana mukaka. Chinhu chinzonzi chanyungudika kana chimiro chokutanga chisisaonekwe, zviviri zvasangana kuita chinhu chimwe chine chimiro chisingashanduki munzvimbo dzose.

*Chinyungudutsi, (*solvent*) ndicho chacho chiri kunyunguditsa chimwe. Sokuti panosangana mvura neshuga, mvura ndiyo ngungurudzi yacho.
*Chinyungudutswa (*solute*) ndicho chacho chiri kunyunguduka. Panosanganiswa munyu nemvura, munyu unenge uri chinyungudutswa chacho.
*Munyungu (*solution*) zvinoreva musanganiswa weicho chinokonzera kunyungudika neicho chacho changungudika. 

Chiitiko chokuti godo rinoshanduka kuva mutuvi zvichitevedza kuiswa pamoto nokukwira kwehujoto chinonzi kunyauka (*melting)*.

## Mamwe Mazwi

*Kumeketeka (disintegrate by disssolving as a clod of soils in water) apa kureva kumwakatika mumvura sezvinoita vhinga mumvura. Kumeketedza - apa kureva kukonzera kuti chiro chimwakatike.
*Kunyongodeka (dissolve completely in a liquid).

## Mitauro yeBantu

*VaDigo neVaTaita vanoti **nyungu** (pot, water pot) kureva hari kana chirongo.
*Kikabwa vanoti **-geya** (melt; dissolve) kureva kunyungidika.
*Lunyoro neSwahili vanoti **nyungu** (clay vessel, cooking pot) kureva hari.
*Tiriki vanoti **inyungu** (n. pot used for cooking or storing grain) kureva hari inoshandiswa kubika kana kubanga zvirimwa.
*Chewa inoti **nyunguduka** (to be broken up, dissolved). Bushong inoti **tuta**, **anga** kana **angala** (v. dissolve).
Matinji

Shoko rokuti **matinji** (stretched labia) rinodudza nyama dzakareba dzinoonekwa kana hwabvu hutete hweMbutu hwadhonzwa. 

Chiitiko ichi chinodanwa nezita rokuti kutanya uye chinonyanya kuitwa nevasikana vachiri vadiki vachiine nyama nhete dzinobvuma kudhonzwa dzichireba. Vamwewo vanoti kutanya kwakafanirwa kuitwa panguva yokunge mudzimai ari pakubindura (ovulation kuEnglish) apo pamotarisirwa kuti nyama dzinenge dzakapfava muviri wemudzimai uchigadzirira kugamuchira mbeu yababa.

Tsika yekutanya inowanikwa kuchamhembe kweAfrica kunyanya muZimbabwe, Zambia neMozambique. Pakati peAfrica tsika iyi inowanikwa kuRwanda.  Vanotaura vanoti kutanya kunobatsira kuchipa murume zvekutambisa zviri nyore zviri pachena panotanga nyaya dzepabonde uye kuti matinji anobatsira kusvitsa mukadzi panguva yokuchemerera.

## Kuchekwa hwabvu hutete

Kune nyika dziri kuEurope neNorth America vakadzi veko vanoenda kunoona ana chiremba kuti vagadzirwe nhengo dzive nechimiro chavanoda ivo. Pane ava kune vamwe vanoenda vachikumbira kuchekwa hwabvu kuti huite hudiki. Tsika iyi inotaridza kuti inoitwa nokuda kwekuti vakadzi ava kana varume vavo vanenge avsingagutsikane nekuvakwa kwakaitwa nhengo dzavo. Vamwewo nokuti vanoita zvokushambira uye kuzambira mushana vakapfeka mbatya dzokushambira, vanoda kuti nhengo dzavo dziite diki dzirege kuonekera pambatya idzi.

Tsika iyi yekudhonzwa kwematinji inoitirwa kuti mukadzi kana achinge ave nemusuwo webeche wakakurisa anomapetera mukati kuti mboro yemurume isangopinda nyore izvo zvinoita kuti bonde rive rinonakidza vaviri apo mboro inenge ichiita zvekumanikidzira kupinda mubeche. Matinji akadhonzwa anotota nekukasika zvichienzaniswa neasina kudhonzwa, kana mboro yemurume iri diki matinji anopeterwa nechekuzasi kwebeche kuitira kuti mboro diki iwanikwe ichi gunzva nechekudonono remukadzi izvo zvinoita kuti mukadzi asa siiwa nenzara yebonde zvinowanzoitika kana mboro yemurume iri diki kana nhete zvichienzaniswa nebeche riri kusvirwa.
Mukwava

*Mukwava (Angle, where two lines or surfaces meet).
*Hanzi kune mhando yedoro rinonzi **mukwava**.
*inowanzomwiwa nengezha.... Vana Baba Rati, Pride , Dhadhanya, Rev Matt, Mure navana Samaita Mbizi Hwahwa
Kayiti

Muchidzidzo Pimanyika, **kayiti** (Kite kuEnglish) imhando yegonyoina ine peya (pair) mbiri dzemativi anotevedzana akaenzana. Izvi zvinoreva kuti guramakonyo rimwe rinokamura kayiti kuita gonyonhatu mbiri dzakaenzana; dzine chidzudzani (congruency).
Mukova

Mukova (Threshold, access) zvinoreva panzvimbo panopindwa napo kana kuti pakavhurirka pane gonhi. Vamwe vatauri vanoti, ngamo, njemo.

## Mitauro yeBantu

*Lenje inoti **chiwumbilo** (threshold). Kituba inoti **mwelo** (n. door).
*Nyanja inoti **chuundo** kana **chiunda** (threshold - it is raised & molded with hands using clay. 
*Mang'anja vanoti **kuunda** (mold) richireva kumbiridza nedhaga sezvanoita pamusuwo. 
*Herero vanoti omukova (n. skin, hide) kureva dehwe. Mamwe mazwi: tandaura omukova (stretch the skin). Zvichida mukova waiva musuwo waivharwa nedehwe.
Tete

**Tete** (nge. *paternal aunt*) rinoreva hanzvadzi yababa. Iyi ingava hanzvadzi yemumba kana imwe ipi zvayo hanzvadzi yerudzi rwekwababa kana mai vababa vako munhu. Kune dzimwe nzvimbo, **hanzvadzi yasekuru** vakazvara baba inodanwawo kunzi tete.

Mamwe mashoko anoshandiswa anosanganisa, **sangadzi**, **babakadzi**, **babamukunda** kana **bambomukunda** (kureva "female father" kuChingezi).

**Kujekesa** 

*Munhukadzi wose werudzi rwuri pamusha kana kuti akazvarwa mumusha imomo nditete kana kuti vachazova tete.
*Munhukadzi wose akauya mumusha kuburikidza nokuroorwa ndiAmai kana kuti vachazova ambuya.

*PaChishona chakare tete vaidanwa nezita rokuti vasamukadzi kana vasangadzi.
*Tete vekudivi rababa vanodanwazve kuti bambomukunda.

## Mitauro ye Afurika

*Kabwa inoti **senga** (paternal aunt) kureva tete. VaMbugwe vanoti **shangazi** (n. paternal aunt) kureva tete. Zigula inoti **sangazi** kureva tete.
*Lunyoro inoti **isenkati** kana **tataenkazi** (paternal aunt) kureva tete hanzvadzi yababa. Lunda inoti taatakanzhi (n. paternal aunt) kureva tete.
*Kikuyu inoti **tata** (aunt) kureva tete. Kagulu inoti **sangasi** (aunt) kureva samukadzi.  Soo Kuliak inoti tete, teta (my father's sister) kureva tete.
*VaTsonga neShilenge vanoti **hahani** (aunt) kureva tete. vanoisa **h** pamwe patinoisa **p**.

## Ringai zve:

* Mairume, Marume
Ruware

Muchidzidzo cheTaranyika, **ruware** ( flat, low rock outcrop) idombo rinovhara nharaunda huru asi risina hudzamu kana kukwirira kwakanyanya. Nzvimbo yeruware inoshandiswa kuyanika zvirimwa zvakohwewa kuti zviome. Pahuzhinji zvinonzi maware kana nzware.

## Chitendero

Mundima iri pana Matthew 16 Peter achitaura pamusoro paJesu anoududza chidzidzo chakakosha chokuti "(Jesu) ndivo muzodziwa nomuponesi mwanakomana waMwari Mupenyu". Ivo Jesu vanomupindura vachiti "Ndinoti kwauri ndiwe Peter, paruware urwu ndichavaka Kereke yangu, masimba ehedhesi haatongo ikurira". Apa ruware rwairehwa ndicho chizaruro chakauya kuna Peter chokuziva nokugamuchira ivo Jesu saiye muzodziwa waMwari nemuponesi wenyika. 

Rujekese (stony place).

## Mazwi eBantu

*VaMambwe vanoti **cilwala** (a large flat rock or stone) kureva ruware.
*MaZulu vanoti **ilidwala** kana **amadwala** (Large, flat, exposed rock) kureva ruware.
*VaYao vanoti **lwala** (a layer of rock) - zvichida izwi iri rinotodzana nokuti ruware?
*VaYao vanoti **chitambala** (a large flat rock). VaGungu vanoti **lubbaali, mbaali**  (n. rock).
Vakadzin'ina

Izwi rokuti vakadzin'ina rinoreva vakadzi vaviri vokuti pavakaroorwa varume vavo mukoma nomunin'ina. Shoko rokuti n'ina rinoreva Amai; ndiro shoko rimwe rinoshandiswa mutsumo yokuti "Mbudzi kudya mufenje hufanan'ina. 

Ngatitii varume vaviri mukoma nemunin'ina Tafara naTongai vakaroora. Madzimai maviri akaroorwa nevarume vaviri ava vanenge vane hukama hunonzi hukadzin'ina. Mukutaura kwemazuvaose vangadaidzana kuti maiguru naamainini asiwo hukama huri pakati pavo ndihwo hwanan'ina kana kuti hukadzin'ina. 

Ava vakadzi vaviri havana hukama hwokuti vangagarirana nhaka kana mumwe achinge afa. Hazvigone kuti mumwe wevakadzi ava ave chigaramapfihwa muimba yomumwe kunyangwe kuri kunzi anga asina kuroorwa nokuti vaviri havana hukama hweropa remadzibaba avo kwavakaberekwa.

Mhando yehukama uhwu iri pamupanda yehukama hunonzi hwanan'ina.
Vakuwashan'ina

Izwi rokuti vakuwashan'ina rinoreva varume vaviri vokuti kwavakaroora vakadzi vavo mukoma nomunin'ina. Shoko rokuti n'ina rinoreva Amai; ndiro shoko rimwe rinoshandiswa mutsumo yokuti "Mbudzi kudya mufenje hufanan'ina.

Ngatitii vakadzi vaviri mukoma nemunin'ina Chipo naChido vakaroorwa. Varume vaviri vakaroora vakadzi ava vane hukama hunonzi hukuwashan'ina. Mukutaura kwemazuvaose vangadaidzana kuti babamukuru nababamudiki asiwo hukama huri pakati pavo ndihwo hwanan'ina kana kuti hukuwashan'ina. 

Ava varume vaviri havana hukama hwokuti vangagarirana nhaka kana mumwe achinge afa nokuti havana hukama hweropa rukumadzibaba avo.
Kutanya

Shoko rokuti kutanya rinoreva kudhonzwa kunoitwa nyama dziri pakati penyini kuti dzirebe kuita matinji. Iyi itsika inoitwa nechimwe chikamu chevakadzi vechitema zvikurusei kuChamhembe kweAfrica. Kutanya kunotanga kuitwa vasikana vachiri vechidiki kumazera emakore 12-13 ekuzvarwa. Matinji anogadzirwa sezviro zvokutamba nazvo pabonde kubatsira kumutsa nyama dzemukadzi kuti dzisekese nokuregeredzera murume asati apinda.  Panguva iyi mukadzi ndipo anotanga kunyorova kuzasi nyama dzake dzichivhurika. Vamwe varume vanofarirawo kutamba vachibata zviro izvi.

Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze. 

## Kuumbwa kwe[[Mbutu]]

**Hwabvu**

Kunze kwayo nhengo yechikadzi ine zvipika zviviri zvingadaidzwa kuti hwabvu - *labia kuEnglish*.  Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - *lips*. 

Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.

Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara.  Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.

**Gongo**

Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.

**Mukana**

Mukana ndiro buri rekuzvara naro rinova ndiro rinopinda nemboro yemurume panguva yebonde. Buri rekuzvara rinopinda mukati mumuviri richikwira nemuteremuko ungaita 45o. Kwaunoperera mukana uyu kunovharwa rhingi yemhasuru inodaidzwa kuti *cervix* kuEnglish. Mukana wakaumbiridzwa nenyama dzinotatamuka panguva yokuzvara uye panguva yebonde.
Muteremuko

Muchidzidzo chepimanyika , shoko rokuti  muteremuko (gradient) rinodudza mwero wemukwidza kana kana materu zvichienzaniswa nepakati sandarara.  Kuti tiwane nhamba inotaura muteremuko tinokwanisa kushandisa nzira mbiri.  

*Nzira yokutanga inotora govano iri pakati penhambwe dzapimwa pane hukwidza nepakati sandarara (rise and run).

*Nzira yechipiri inopima gonya  riri pakati pemusandarara neuso hwemakata acho. Apa ‘’’muteremuko’’’ unenge wotaurwa semupimo wegonya.

## Muenzaniso

Ngatitorei muenzaniso wemunhu ari kukwira manera kubva pasi kuenda pamusoro, padenga remba.  Ngatitii zvakapimwa kuti chitsitsinho chemanera chakamiswa chiri 4 mita kubva kumadziro emba, uye nhambwe yokubva pasi kusvika padenga inopimwa kuita 8 mita. 

*Nenzira yokutanga inotora govano nhambwe yehukwidza (8 mita) nenhambwe yemusandarara uri pakati pemanera nemadziro emba (4 mita). Govano iyi inowanikwa iri 2.0; izvi zvoreva kuti 2.0 ndiwo muteremuko uripo.

*Nenzira yechipiri gonya riri pakati pemanera nemusandarara ndiro rinopimwa kana kutsvakwa kuburikidza negovano dzePimagonyanhatu. Apa panenge poshandiswa govano inonzi tangent. Gonya riripo rakakura 63.4o.
Muramu

Izwi rokuti muramu kana mwaramu rinoreva zvinotevera:

*Mukoma (sisi) kana munin'ina wemukadzi wako wawakaroora. Kune mamwe matunhu izwi iri rinoshandisirwa muni'nina wemudzimai chete; mukoma anenge achinzi ndimaiguru.
*Mukoma kana munin'ina wemurume wako wawakaroora. Kune mawe matunhu, mukoma wemurume anenge achinzi ndibabamukuru. Babamudiki chete ndivo vanopinda muchikamu chekunzi muramu.
*Kune mamwe matunhu tete vemudzimai wako vanodanwawo kunzi muramu.
*Varamu vanhu vanokwanisa kuseka vose, kuita jee kana kutsiurana pane zvizhinji pasina kugumbukirana kuti zvazotaurirwei. Muramu wechikadzi anokwanisa kutsiura babamudiki vasingafarire zvokugeza mukuseka.

## Mitauro yeBantu

*VaFwe vanoti **muramu** (brother-in-law) kureva muramu. Tsonga neXilenge vanoti **lamula** (v. separate people from fighting).
*VaKikuyu vanoti **mwari wa nyina** (sister-in-law) vachireva muramukadzi. VaKikuyu vanoti **mwari wa maito** (sister) vachireva hanzvadzi.
*IsiZulu inoti **umlamu** kureva muramu. Mamwe mazwi: **Mlamu wami awungilamuleli ngani?** (Why don't you come to my rescue, brother-in-law?)
*MaZulu vanoti **lamula** (1. Make peace between contending parties; separate fighters. 2. Mediate. 3. Give help, lend a hand, go to the rescue).
*MaZulu vanoti **umlamuli** (v. Mediator; one who separates contending parties). Mamwe mazwi: **lamuza** (Marry one's wife's sister; 2. Claim relationship by marriage).

## Mazwi ari Pedyo

*Maramura sezita (a family name).
Tsano

**Tsano** murume akaroora handzvadzi-sikana kana kuti hanzvadzi yomukadzi wawakaroora. 

## Mitauro yeAfrika

*VaWanga vanoti **abatsana** kana **akatsana** (dem. those same ones). Mamwe mazwi: **-atsana** (dem. that or those same ones). **efiatsana** (dem. those same ones).
*VaWanga vanoti **omusenjetsana** (n. niece or nephew of senje; child of a woman’s brother). Mamwe mazwi: **senje** (n. paternal aunt).
*Herero vanoti **o-saneno** kana **oku-sana na** (resemblance; likeness). Mamwe mazwi: **sana na** (resemble, similar). **Ou-sane** (Similarity). **Hasana** (unlike).
*VaTaabwa vanoti musano kana basano (n. Queen; mistress; wife). Gusilay vanoti pañoor (n. brother-in-law) kureva tsano.
Choya

Shoko rokuti **choya** (*pubic hair*) rinoreva vhudzi rinokura panzvimbo yakatenderedza sikarudzi yemurume kana yemukadzi. Kuvatauri veChiKaranga, choya chinonzi mavhere. Ukatoti choya kumukaranga pamwe haatozivi kuti uri kuda kuti chii.

## Mitauro yeBantu

*MaZulu vanoti **uboya** (Wool, fluff, hair on the body, animal hair) kureva vhudzi, mamviri kana mvere. VaRundi vanoti **urwoya** (a hair) kureva vhudzi rimwe. 
*VaKikuyu vanoti **uruoya** kana **njoya** pakuwanda (feather, feathers) kureva munhenga. VaTiriki vanoti **vwoya** (n. body hair, pubic hair, underarm hair, fur).
*Barotse vanoti **boya** (n. hair growing on the body of mammals, wool, down) vachireva makushe. Barotse vanoti **maboya** (n. pubic hair) vachireva choya.
*MaZulu vanoti **isibumbu** (n. 1. Pubes, pubic region; 2. Female mons Veneris). VaKwere vanoti **luzoya** (n. fur) kureva makushe. 
*VaLenje vanoti **woya** (n. wool, fur, hair of animals).
Bonde

*Bonde (n. a mat of woven reeds).
*Bonde (sexual activity).
*Bonde ( bota , sexual activity, masports, lula lula)
Thumani Mabwe

Thumani Mabwe murume akaberekwa mudunhu raShe Makoni kuRusape. Akadzidza pachikoro chikuru cheUniversity of Zimbabwe uko akaverenga Bachelor of Science . Murume uyu anonyora zvinyorwa aine chinagwa chokuti isu vatema tinge tichiumba mitauro yedu. Chishuvo chake kuti tigone kutaura zviri muzvidzidzo zve: Science, Mathematics, Law, Commerce tichishandisa rurimi rwedu. 

 

Parizvino akanyora zvinyorwa zvinoti: Pimanyika; Nhevedzwa dzeMvura; Mwaka yepaNyika; Hushangazhi; Nyeredzi; Fundoyetsimba; Mutandira weZuva; Mazita eChishona; Denga neNyika, madzinde, Mutemo waPareto ,nezvimwewo zviri mubumbiro reWikipedia yeShona. 

Iye anoti rwendo urwu rungataridzika serwakareba asika, rwendo runotanga nenhanho imwe. Anoda kukurudzira vatema kuti, "tidade nerudzi rwedu, chimiro chedu nedzinza redu" - kuriko kuimba kwakaita muimbi, Oliver Mtukudzi.
Bumbiro

*Bumbiro reNyuchi (settled swarm of bees) kureva bumha renyuchi.
*Bumbiro renyaya (Aggregate, accumulation) apa kureva nyaya dzinobatana pamwe; **cases that hang together**. 
*Bumbiro reMutemo (Constitution) apa kureva mutemo mukuru wenyika.

## Mitauro yeBantu

*MaZulu vanoti **umongo** (1. Core of a tree or herb. 2. Centre of a matter; main point. 3. Marrow of bone, 4. Nourishing food).
Hwasha

*Hwasha (width) zvichireva divi pfupi rechiumbwa.
*Hwasha (bad breath) zvichireva kunhuhwa kwemukanwa. 
*Hwasha (the rim of an earthenware pot) zvichireva muromo wehari.
Twasuka

Muchidzidzo Pimanyika shoko rokuti twasuka (*straight* ku English) rinotsanangudza mutsetse kana kuti uso hwakatichechetere kunge pamusoro pemvura yakagadzikana isina masaisai. Mutsetse uwu unenge usina gonya kana munyonga